УCTAB

на 

Сдружение с нестопанска цел

,,MECTHA  ИHИЦИАТИВНА ГРУПА  Гълъбово - Опан"

I. ОБЩИ  РАЗПОРЕДБИ
Чл.1 Структура

 (l) Haстоящият Устав създава структурата на Сдружение с нестопанска цел „ Местна инициативна група Гълъбово – Опан “, наричано оттук нататък МИГ Гълъбово - Опан. Сдружението представлява публично-частно партньорство между неправителствения, стопанския и публичния сектор на територията на общини Гълъбово, Опан и други присъедини територии, наричани по-долу територия на МИГ учредено като юридическо лице с нестопанска цел, съгласно разпоредбите на Закона за юридическите лица с нестопанкса цел.
 (2) Органи на МИГ Гълъбово - Опан ca:

(a)Общо събрание;

(б) Управителен съвет;

Чл. 2 Име, седалище и адрес

 ( l) Името на сдружението е „ Местна инициативна група Гълъбово - Опан“ или накратко  - „МИГ Гълъбово - Опан“ .

 такa: Local Initiative Group Galabovo  - Opan.

(2)Седалището на  МИГ Гълъбово - Опан е в гр. Гълъбово.

(3)Адресът  на  МИГ Гълъбово - Опан е в гр. Гълъбово ,бул. „Република“48 

(4) Пълното или съкратено наименование на МИГ Гълъбово - Опан, седалището,  адресът на управлението и БУЛСТАТ номерът му се поставят върху всички документи и издания. 
Чл. 3 Срок

МИГ Гълъбово - Опан не е ограничен със срок или друго прекратително условие.

II. ЦЕЛИ И ДЕЙНОСТИ
Чл. 4 Общестена полза
МИГ Гълъбово - Опан се самоопределя за осъществяване на дейност в обществена полза.

Чл. 5 Цели

1. Подобряване устойчивото развитие на територията на МИГ, чрез опазване на природното и културно наследство, модернизиране на земеделските стопанства и промишлените предприятия, опазване на природната среда, изграждане на модерна инфраструктура, благоустрояване на средата и подобряване на услугите за граждани и фирми.

2. Създаване на среда повишаваща конкурентоспособността на местните единици заети в областта на селското и горско стопанство, туризма, ХВП, услугите и прилаганите от тях мерки за опазване на околната среда, биоразнообразието, религиозните храмове и културно-историческото наследство.

3. Увеличаване на заетостта, чрез подпомагане на инициативи за създаване на нови работни места, намаляване на безработицата и подобряване на бизнес средата.

4. Организиране на инициативи водещи до подобряване качеството на работната сила, чрез повишаване на нейната информираност, професионална квалификация и социална включеност.

5. Изграждане на местен административен капацитет свързан с разработването и управлението на проекти, проучване, обмен на положителни практики, ноу - хау и сертифициране на процесите.

6. Оптимизация на бизнес средата и засилване на международните контакти, чрез изграждане на местни, регионални, национални, трансгранични и транснационални партньорства и мрежи.

7. Оптимално прилагане на Стратегията за местно развитие на територията на МИГ.

8. Насърчаване и развитие на рекламата и маркетинга, представящи потенциала на територията и нейните ресурси, с цел привличане вниманието на външните инвеститори, потребителите на произвежданите местни продукти и тяхната успешна пазарна реализация.

9. Повишаване обществената чувствителност, информираност и ангажираност на институциите и гражданското общество и тяхното въвличане за активно решаване проблемите свързани с младите хора, хората в неблагоприятно социално положение и жените.

10. Реализира инициативи защитаващи човешките права, етническата равнопоставеност, равенството между половете, превенция на насилието, дискриминацията и социалното изключване.

11. Съдейства за оптимизиране на правната, данъчната и административната среда, с цел повишаване на ефективността и ефикасността от действията на МИГ и местните стопански субекти.

12. Самоорганизира се за постигане на финансова устойчивост, чрез разширяване на приходите, активното разработване на нови проекти и осигуряването на възможности за съфинансиране и предварително финансиране на проектните инициативи.

13. Подобрява координацията и партнирането между местната власт и структурите на НПО, бизнеса и публичните институции.

14. Работи за създаване на устойчивост на изградените публично - частни партньорства, разкриване на допълнителни възможности за тяхното развитие, утвърждаването и разширяването им.

15. Включване в изграждането на местни, регионални, национални, трансгранични и транснационални селски мрежи, с цел увеличаване на информираността, компетентността и изграждането на външни контакти за обезпечаване обмена на положителните практики между сродни организации.

16. Разработване и предлагане на социални и други услуги, подобряващи качеството на живот на местното население и хората в неравностойно положение.

17. Организиране и реализация на образователни, обучителни и информационни проекти, съдържащи: курсове, семинари, консултации, дискусионни форуми, конференции и други за повишаване качеството на човешките ресурси на територията и извън нея.

18. Развитие на културния, екологичния, селския, винения и туризъм за специални интереси и подкрепа на проектите създаващи и развиващи нови туристически продукти.

19. Подкрепа на трансграничното сътрудничество, организирането и реализирането на интегрирани трансгранични инициативи.

20. Организиране на информационни кампании, издаване на рекламни материали за популяризиране на резултатите от приложението на ПРСР и от изпълнението на други проекти, изпълнявани на територията на МИГ.

21. Да разработи, осигури капацитет и реализира стратегия за ВОМР на определената територия.
Чл. 6 Предмет на дейност и средстава за постигане на целите
 (1)Предметът на дейност на МИГ включва прилагането на подхода ЛИДЕР, изработване и изпълнение на стратегията за местно развитие, осъществяване на информационни дейности, организира, провежда или участва в работни срещи, обучения, семинари, конференции, обществени форуми, дебати и обсъждания с представители на всички нива на държавното управление, бизнес средите, предоставяне на експертна и техническа помощ, както и организирането на конкурси и подбиране на проекти и др. дейности, с цел устойчивото и конкурентноспособно развитие на територията на МИГ  и повишаване на качеството на живот. В предмета на дейност на МИГ се включва и насърчаване на активното участие на членовете на общността, чрез организиране на публични събития и събиране и разпространение на информация сред общността.
(2) Средствата за постигане на целите на МИГ Гълъбово - Опан са :
1. Прилагане на подхода „ЛИДЕР“ от Националната програма за развитие на селските райони и изпълнение на стратегията за местно развитие на МИГ, включително и чрез осигуряване на финансиране за изпълнението й от Министерство на земеделието и храните (МЗХ) и от други финансиращи програми и институции; 
2. Предоставяне на консултации и експертна помощ на лица от  и извън територията на МИГ при разработването и реализирането на проекти;
3. Организиране на процеса по оповестяване на конкурси и набиране и одобряване на проекти, подпомагащи реализирането на мерки, включени в Стратегията за местно развитие, и предоставяне на необходимата информация за този процес, както и осъществява наблюдение на изпълнението на проектите;
4. Организиране на кръгли маси, конференции, обучителни семинари и други подобни събития, събиране и разпространение на информация сред обществеността, както  и разработване на анализи и проучвания и  трансфер на знания и действия по осведомяване;

5. Cътрудничество със съответните организации, институции и граждани при разработването на политики в образователната, социалната, здравната, културната, туристическата, научната и други сфери;

6. Изпълнение на местни, национални и европейски проекти в сферата на насърчаване развитието на местната общност, бизнеса, заетостта, образованието и науката, както и в други сфери;
7. Други дейности, подпомагащи постигането на целите на МИГ;
(3) Гореизброените дейности, ще бъдат изпълнявани в зависимост от финансовите средства и съобразно стратегията и приоритетите;
Чл.7 Предмет на стопанска дейност
(1) За постигане на своите цели, МИГ може да извършва и допълнителна стопанска дейност, която трябва да бъде свързана с изброените в чл.5 цели;
(2) Предмет на свързана стопанска дейностпо горната алинея са 

a)предоставяне на консултации, извършване на изследвания и анализи, подпомагащи постигането на целите на МИГ;
б) изработване и разпространение на информация и трансфер на знания, както и на литература по теми свързани с целите и дейността на МИГ и спомагащи постигането на неговите цели;
в) организиране на обучения, курсове, семинари и други подобни форуми, подпомагащи постигане на  целите на МИГ;

(3) МИГ не може да разпределя печалба под никаква форма. Реализираните приходи ще бъдат използвани единствено и само за постигане на целите на МИГ;
(4) МИГ няма да извършва стопанска дейност, която не е свързана с предмета на основна дейност, предвиден в настоящия Устав;
(5) Извършването на дейността се подчинява на условията и реда, определени със законите, които я регулират. 
Чл. 8 Имущество
(1) Имуществото на сдружението се състои от правото на собственост и други вещни права върху основни и оборотни средства, имуществени вноски от членовете, вземания и други права в зависимост от действуващите нормативни актове.
Чл.9 Членски внос

Общото събрание взема решение за дължимостта  на членския внос, както определя вида, размера и начина на внасянето му от представителите на всеки един от секторите – неправителствен, стопански и публичен.
Чл. 10 Paзходване на имущество
(1) МИГ Гълъбово - Опан може безвъзмездно да разходва имущество и да осъществява дейността, насочена за реализиране на целите, определени по реда на този Устав и законите.
(2) Общото събрание взема мотивирано решение с квалифицирано мнозинство 2/3 от всички негови членове за безвъзмездно разходване имуществото на сдружението, когато е в полза на :
1. лица от състава на другите му органи и техните съпрузи, роднините им по права линия – без ограничение, по съребрена линия – до четвърта степен, или по сватовство – до втора степен включително;
2. лица, били в състава на управителните му органи до 2 години преди датата на вземане на решението; 
3.юридически лица, финансирали организацията до 3 години преди датата на вземане на решение; 

4. юридически лица, в които посочените лица в т.1и 2 са управители или могат да наложат или възприпятстват вземането на решения. 

(3) МИГ подбира лицата и начина на тяхното подпомагане в зависимост от целите и финансовите си възможности съгласно обявения ред и правилата за осъществяване на дейността,съобразени с правилата за осъществяване на дейност, както и според изискванията на ПРСР, Управляващия орган (УО) и РА за прилагане на Стратегията за местно развитие. Информацията за реда, по който се извършва подборът, е общодостъпна и се вписва в Централния регистър.                                                                                                                    

(4) МИГ Гълъбово - Опан няма право да предоставя имущество и финансира политически партии.
(5) МИГ Гълъбово - Опан не може да сключва сделки с лицата  по чл.10, ал.2, т.1 от този Устав, както и с юридическите лица, в които посочените лица са управители или могат да наложат или възпрепятстват вземането на  решения, освен ако сделките са в очевидна полза на сдружението или са сключени при общи условия, публично обявени. 
(6)Изборът на бенефициенти по СМР и изискванията към техните проекти се осъществява съгласно процедурите предвидени в СМР, одобрена за прилагане;
(7) Административните разходи във връзка с прилагането на СМР се извършват съобразно одобрения бюджет на СМР при спазване на нормативните изисквания. 
III. ЧЛЕHCTBO

Чл.11 (1) Членуването в МИГ е доброволно. Членове могат да бъдат физически лица - в качеството им на еднолични търговци, земеделски производители, свободни, професии, занаятчии, регистрирани по съответния законов ред, и юридически лица, които имат постоянен адрес или седалище на територията на МИГ, приемат този устав и са готови да съдействат за постигане на целите на сдружението;

(2) Членовете, юридически лица, участват в МИГ чрез своите законни представители или изрично упълномощени лица.
Чл.12 (1) Приемането на нови членове става въз основа на подадена молба до Управителния съвет. В срок до 30 /тридесет/ дни от подаването на молбата Управителният съвет е длъжен да вземе решение за приемането на кандидата за член или да излезе с мотивиран отказ;

(2) За новоприетите членове Управителния съвет информира членовете на Общото

събрание на следващото му заседание.
Чл.13 Всеки член на МИГ, чрез своите представители има право:

1. Да участвува в дейността на МИГ и в работата на Общото събрание;

2. Да бъде избиран в органите на управление на МИГ;

3. Да бъде информиран за дейността на МИГ;

4. Да напусне МИГ, когато сметне, че това е целесъобразно след подаването на писмена молба до Управителния съвет.
Чл.14(1) Членовете на МИГ, са длъжни:

1. Да плащат редовно членския си внос;

2. Да спазват Устава на МИГ и да работят за постигане на заложените цели;

3. Да работят за увеличаване на имуществото на МИГ и издигане на обществен

авторитет на сдружението;

4.Да предоставят на МИГ информация, необходима за достигането на заложените цели и изпълнявани дейности;

5. Да изпълняват решенията на органите на управление на МИГ.
Чл.15 Членствените права и задължения, с изключение на имуществените, са непрехвърлими и не преминават върху други лица при смърт, съответно при прекратяване.
Чл.16 Членството се прекратява:

1. С едностранно писмено волеизявление, отправено до Управителния съвет;

2. С прекратяване на МИГ;

3. При отпадане поради не внасяне на членски внос, установените имуществени вноски и системно неучастие в дейността на МИГ;

4. Със смъртта или поставяне под пълно запрещение, респективно прекратяване на юридическата личност на член на МИГ;

5. При преместване на седалището на юридическото лице или постоянния адрес на физическото лице извън територията на МИГ;

6. С изключването.
Чл.17 (1) Член на МИГ може да бъде изключен с решение на Управителния съвет, когато нарушава предвидените в настоящия Устав задължения или извърши други действия, които правят нататъшното му членство в МИГ невъзможно или несъвместимо с целите и дейността на МИГ.

(2) Решението за изключване се взема от Управителния съвет с обикновено мнозинство

и може да се обжалва пред Общото събрание.
Чл.18 (1) Отпадането се счита настъпило с вземането на решение за това от Управителния съвет, когато член на МИГ:

1. Не е внесъл в срок 2 /две/ последователни вноски по членския внос;

2. Е преустановил участието си в дейността на МИГ, като не е присъствал на повече от 2 /две/ последователни редовни заседания на общото събрание по неуважителни причини или не е изпълнил друго свое задължение в срока, определен от Общото събрание или Управителния съвет;

(2) Горните обстоятелства се констатират от УС по документите на МИГ, който докладва отпадането на общото събрание и го отразява в документацията на МИГ;
IV. OPГАНИ
Чл.19 Общо събрание на Сдружението
(l) Oбщото събрание на МИГ е върховен колективен орган на сдружението и се състои от всички членове на сдружението. Съставът на  Общото събрание е разделен на три квоти, съответстващи на трите сектора: нестопански , стопански и публичен, като разликата между тях не може да бъде по-голяма от 49 на сто от имащите право на глас членове. Членовете на върховния колективен орган и на върховния управителен орган на МИГ трябва да имат седалище и адрес на управление или постоянен адрес или да работят на територията, на която се изпълнява проектът.
(2) Членовете на МИГ могат да упълномощят с изрично писмено пълномощно физическо лице да ги прдставлява на едно или неограничен брой заседания на Oбщото събрание. Пълномощниците нямат право да представляват повече от трима членове едновременно и да преупълномощават с правата си трети лица.
 (3)Всеки член има право на един глас при вземане на решения от Общото събрание.

Чл. 20 Забрана  за гласуване.

Член на МИГ  няма право на глас при решаването на въпроси отнасящи се до:
l. Него/нея  негов/а роднина по права линия - без ограничения, по съребрена линия – до четвърта степен или по сватотвство – до втора степен включително.
2.Юридически лица , в които той е управител или може да наложи или възпрепятсва вземането на решения.
Чл.21 Правомощия на Общото събрание на МИГ  
Общото събрание на МИГ  Гълъбово - Опан:
1. Изменя и допълва устава;

2. Избира и освобождава членовете на управителния съвет;

3. Взема решение за преобразуване или прекратяване на сдружението;

4. Приема бюджета на сдружението;

5. Взема решения относно дължимостта и размера на членския внос или на имуществените вноски;

6. Приема отчета за дейността на Управителния съвет;

7. Отменя решения на другите органи на сдружението, които противоречат на закона, устава или други вътрешни актове, регламентиращи дейността на сдружението;

8. Взема и други решения, които са задължителни за другите органи на сдружението.
Чл.22 Ред за дейност и вземане на решения от Общото събрание
(1)Общото събрание  взема решения чрез провеждането на заседания поне веднъж годишно.

(2) Общото събрание се свиква от Управителния съвет или от Председателя на УС по собствена иницитива или по искане на 1/3 от членовете на Общото събрание, отправено до Председателя на УС. В случай , че Председателя на УС не отправи писмена покана за свикване в двуседмичен срок от получаването на искането, заседанието се свиква от съда по седалище на МИГ по  и писмено искане на заинтересованите членове или на упълномощено от тях лице;

(3) Общото събрание се свиква чрез писмена покана, съдържаща дневния ред на заседанието, датата, часа, мястото за провеждането му и по чия инициатива се свиква.

Поканата за заседанието се изпраща задължително до всеки един от членовете на МИГ, в двуседмичен срок преди датата на провеждане на Общото събрание. Поканата се поставя на видно място в офиса на МИГ. Писмените материали, свързани с дневния ред на Общото събрание, трябва да бъдат предоставени на разположение на членовете в офиса на сдружението.
(4) Заседанията са законни, ако на тях присъстват поне половината от членовете на МИГ. При липса на кворум, заседанието се отлага с един час по- късно на същото място  и при същия дневен ред и се провежда, независимо от броя на явилите се членове. Кворумът се установява от представляващия събранието по списък, в който се отразяват имената на присъстващите членове и техните представители и се прилага към протокола от заседанието.
(5) Решенията на Общото събрание се вземат с мнозинство половината от присъстващите. Решенията по чл. 22 т.1 и 3  ce  вземат с мнозинство – 2/3 от присъстващите, а решенията по чл. l0(2) - c мнозинство 2/3 от всички членове.

(6) На всяко заседание на Общото събрание се води протокол, който се заверява от предсавляващия събранието и протоколчика. Съставя се също така и списък на присъстващите на събранието  членове, който става неразделна част от протокола на заседанието. Всеки член, присъствал на събранието, има право да следи за точното отразяване на заседанието и взетите от него решения в протокол.

Чл. 23 Управителен съвет
(l) Управителния съвет е колективен управителен орган, който се състои от 5 члена, разпределени между трите сектора: неправителствен, стопански и публичен.
 (2) Членовете на УС могат да бъдат физически или юридически лица членове на МИГ, като представителите на публичния сектор, представителите на стопанския сектор и представителите на нестопанския сектор не могат да надвишават 49 на сто от имащите право на глас членове . Членовете на върховния управителен орган на МИГ трябва да имат седалище и адрес на управление или постоянен адрес или да работят на територията, на която се изпълнява проектът.
Чл.24 Peд за дейност на Управителния съвет

(l) Заседаниятана  се Управителния съвет свикват от Председателя на УС по негова собствена инициатива или по писмено искане на всеки един от членовете му. Ако Председателя не свика Управителния съвет в седем дневен срок от получаване на писменото  искане за това, то може да бъде свикано от всеки един от членовете му. 
(2) Заседаниятана  се Управителния съвет се ръководят от Председателя , а в негово отсъствие от друг избран член на УС.
(3) Управителния съвет взима решения на заседания, на които присъстват поне половината от членовете му. За присъстващо се счита и лицето, с което има двустранна телефонна връзка, гарантираща установяването на самоличността му и позволяваща участието в обсъжданията  и вземане на решения. Гласуването на този член се удостоверява в протокола от представляващия заседанието. 
(4) Председателя свиква УС , чрез отправянето на покана до всеки един от членовете, най - малко една седмица преди датата на заседанието, като в поканата се определя и проект на дневен ред на заседанието. Окончателния дневен ред се определя в началата на всяко заседание на УС, преди да се пристъпи към обсъждане на точките и вземане на решенията. Заедно с поканата се изпращат и материалите, които трябва да се обсъждат на заседанието.
(5) Управителният съвет взима решение с мнозинство от присъстващите, а решения по чл. 24 т. 2,4 и 5 - c мнозинство от всички членове.

 (6) Управителният съвет  може да взема решение, и без да провежда заседание, ако протоколът удостоверяващ взетото решение, бъде подписан без забележки и възражения от всички членове на Управителният съвет .

Чл. 25  Правомощия на Управителния съвет: 
1. Осигурява изпълнението на програмата и решенията на Общото събрание на МИГ;
2. Определя реда за осъщестяване на дейността на МИГ, включително и на тази в обществена полза, като носи отговорност за това; 
3. Разработва СМР при спазване на нормативните изисквания за това и я предлага за приемане от Общото събрание; , 
4. Прилага одобрената СМР, актуализира я при необходимост и организира нейното изпълнение при спазване на нормативните изисквания и договорените задължения към финансиращите институции;
5. Следи за подаването на заявленията за планираните дейности и разходи за следващата календарна година, както и периодични заявки за одобрение на извършвани дейности, съобразно нормативните изисквания;
6. Разпорежда се с имуществото на   МИГ, при спазване на разпоредбите на настоящия Устав , както и взема решения за получаване на банкови заеми;
7. Променя адреса на управление на сдружението. 
8. Оперативно изпълнява годишния бюджет, както и подготвя и внася в Общото събрание проект за бюджет;
9. Изготвя доклад за изпълнението на СМР, доклад за дейността на  МИГ и финансов отчет и ги представя на  Общото събрание  за приемане;
10. Приема правила за организиране на процедура за избор на бенефициенти по СМР;
11. Взема решение за участие в други организации, както и за откриване и закриване на клонове; 

12. Взема решение за формиране на комисията за оценка и избор на проекти в изпълнение на мерките, включени в Стратегията за местно развитие, определя състава й , включително и външните експерти, както и приема правила за работа на комисията;
13. Взема решение  за обявяване на процедура по избор на проекти, съобразно приетите правила и процедури в СМР; 
14. Утвърждава  и актуализира щатно разписание;
15. Определя процедурата за избор на персонал;
16. Извършва ликвидация или определя ликвидатор при прекратяване на  МИГ;
Чл. 26 Предсрочно освобождаване на член на Управителния съвет и отговорност на членовете на  Управителния съвет 
( l)  Предсрочно освобождаване на член на УС на МИГ има в следните случаи:
l. по решение на Общото събрание, след подадена мотивирана молба за освобождаване на член на УС; 
2. по решение на Общото събрание , при установено нарушение на закона, на настоящия Устав или на друго вътрешно решение на сдружението , или при неизпълнение на задълженията на лицето като член на УС, или при причиняване на вреди на сдружението с действията си;
3. пpи смърт на лицето или при обективна невъзможност на ллицето да участва в дейността на УС. За обективна невъзможност се считат случаите, когато лицето спре да отговаря на някое от изискванията , посочени в чл. 24 (2) oт Настоящия Устав или отпадне качеството му на представител на съответния сектор.

Наличието на обективните предпоставки  следва да бъдат констатирани в протокол от заседание на Общото събрание на МИГ;

 (2)Членовете на Управителния съвет носят солидарна отговорност за действията си, увреждащи интересите и имуществото на  МИГ.
Чл.27 Председателят на Управителния съвет :
1. Сключва трудови договори, изменя и прекратява трудовите правоотношения със служителите на МИГ;

2. Свиква , организира и ръководи провеждането на заседанията на Управителния съвет;

3. Изпълнява други задължения, възложени му по решение на Управителния съве;

4. Представлява  МИГ пред трети лица и при необходимост може да упълномощи Изпълнителния директор/Координатор  да представлява МИГ за конкретни дейности;
Чл.28 Комисия за избор и оценка на проекти 

(l)  Комисията за избор и оценка на проекти се назначава със заповед на председателя на колективния управителен орган на МИГ въз основа на решение на УС на МИГ и се състои от нечетен брой членове.  В комисията се определят председател, секретар, нечетен брой членове и резервни

членове.   
(2) Членовете на КИП могат да бъдат служители на МИГ, членове на колективния върховен орган на МИГ и външни експерти – оценители.
(3)Комисията за избор на проекти осъществява дейността си при спазване на процедурите, предвидени  в одобрената СМР, ПРСР и нормативните изисквания за нейното прилагане и вътрешните актове на   МИГ и правилата за нейната работа. 
Чл.29 Екип на МИГ   

(l) Екипът на сдружението се състои от Изпълнителен директор, експерт по прилагане на дейностите по СМР , счетоводител и асистент при необходимост и други длъжности.

За всяка една от позициите в екпа се изготвят длъжностни характеристики съобразно СМР и приетите работни процедури за нейното прилагане. 

(2) Лицето наето за Изпълнителен директор следва да отговаря на нормативните изисквания за заемане на длъжността, предвидени в действащото законодателство по прилагане на ПРСР. Изпълнителният  директор се отчита за изпълнение на задълженията си пред Управителния съвет.

(3) Изпълнителният  директор отговаря за :

 - изпълнението на решенията на Управителния съвет;

 - наема , уволнява и осъществява контрол над служителите на МИГ съобразно приетото от УС щатно разписание, определя тяхното възнаграждение съгласно бюджета на МИГ, както и разработва длъжностни характеристики; 

- екипа на и наетите външни лица като разпределя задачите между тях, както и следи за изпълнение на възложените им задачи;   

- организационно-техническото обслужване на дейността на органите на МИГ, както и на процедурите за избор на проекти за финансиране в изпълнение на СМР в изпълнение на решенията на УС за това; 

- организира прилагането на СМР;

- други задължения, възложени в трудовия му договор.

V. ПРЕДСТАВИТЕЛСТВО
Чл. 30 Сдружението се представлява от Председателя на Управителния съвет. 
VI. ГОДИШНО ПРИКЛЮЧВАНЕ И ДОКУМЕНТАЦИЯ НА МИГ
Чл.31(l) Всяка година до края на месец февруари Управителния съвет съставя доклад за дейността, съобразно нормативните изисквания на Закона за юридическите лица  с нестопанска цел и финансов отчет за изтеклата календарна година и го представя на Общото събрание. Финансовият отчет се предоставя на съответните държавни органи до края на месец март. Докладът за дейността и финансовият отчет следва да се представят в срок пред Централния регистър към Министерството на правосъдието.

(2) МИГ води регистър на членовете си , в който се записват имената и адресите на всички членове , както и секторите които представляват.
(3) МИГ води книга на дарителите .
VII. IIPEKPATЯВАНЕ
Чл.32 МИГ се прекратява :
1. по решение на Общото събрание ; 
2. по решение на съда по седалище на сдружението в случаите, предвидени в закона. 
VIII. ЛИКВИДАЦИЯ
Чл.33(1) При прекратяване на сдружението се извършва ликвидация, освен в случаите на преобразуване на сдружението.

(2) Ликвидацията се извършва от Управителния съвет или от определено от него лице - ликвидатор. Ликвидаторът извършва предвидените от ЗЮЛНЦ действия по ликвидация на сдружението, осребряване на неговото имущество и удовлетворяване на кредиторите на сдружението.

ПРЕХОДНИ И ЗАКЛЮЧИТЕЛНИ РАЗПОРЕДБИ
§1. Промени в настоящия Устав могат да бъдат извършвани по реда предвиден в него и в Закона за юридическите лица с нестопанска цел.

§2. Относно тълкуването или прилагането на разпоредбите на настоящия устав се прилагат разпоредбите на Закона за юридическите лица с нестопанска цел и българското гражданско законодателство.

§3. Настоящият устав е приет на Общо събрание на Сдружение МИГ, състояло се на 14.12.2015 г. в сдружение МИГ – гр. Гълъбово, бул.”Република” №47 (сградата на хотел Брикел).
§4. Настоящият устав се подписа без възражения от всички присъстващи членове на Общото събрание, съгласно приложеният присъствен списък.

